10. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 67854/677 της 28 Μαρτ./10 Απρ. 1997 (ΦΕΚ Β΄  289) Κώδικας αμοιβής εκπονήσεως μελετών αναδασώσεως. Έχοντας υπόψη: 1.Τις διατάξεις του Νόμ. 716/77 «Περί μητρώου μελετητών και αναθέσεως και εκπονήσεως μελετών». 2.Τις διατάξεις του άρθρ. 3 του Π.Δ. 437/81 «Περί μελέτης και εκτέλεσης των δασοτεχνικών έργων». 3.Τις διατάξεις του Π.Δ. 696/74 «Περί αμοιβής μηχανικών δια σύνταξη μελετών κ.λπ.» όπως τροποποιήθηκε και συμπληρώθηκε με τα Π.Δ. 515/89 και 99/78. 4.Την 358731/14.10.96 απόφαση Πρωθυπουργού και Υπουργού Γεωργίας «Περί αναθέσεως αρμοδιοτήτων στους Υφυπουργούς Γεωργίας». 5.Την 53418/3576/14.10.1969 απόφαση Υπ. Γεωργίας με την οποία εγκρίθηκαν τα διαγράμματα ύλης μελετών αναδασώσεων. 6.Την 26113/700/14.3.1975 απόφαση Υπ. Γεωργίας με την οποία εγκρίθηκαν, κατ’ αρχήν, κανονισμοί και αναλύσεις τιμών σύνταξης μελετών αναδασώσεων. 7.Την 1/13.3.1997 γνωμοδότηση του Τεχνικού Συμβουλίου Δασών, αποφασίζουμε: 1.Η ολική αμοιβή (Α) σε δραχμές για την εκπόνηση, σύμφωνα με τα εγκεκριμένα διαγράμματα ύλης, μελετών αναδασώσεων, καθορίζεται βάσει του τύπου: Α = 1276λ V E όπου λ = 0,0015 (μ1+μ2) και Ε = Η έκταση σε στρέμματα που περικλείεται από την περίμετρο του έργου. Τα μεγέθη μ1 και μ2 αναφέρονται στη χρονική περίοδο που υπολογίζεται το λ και εκφράζουν αντίστοιχα το ημερομίσθιο ανειδίκευτου εργάτη χωματουργού και το ημερομίσθιο τεχνίτη όπως προσδιορίζονται από την Επιτροπή Διαπιστώσεως Τιμών Δημοσίων Έργων (Ε.Δ.Τ.Ε.) χωρίς τις προσαυξήσεις για εργοδοτικές επιβαρύνσεις. 2.Η ολική αμοιβή (Α) κατανέμεται στα στάδια σύνταξης της μελέτης ως εξής: Προκαταρκτική μελέτη 10% Προμελέτη 50% Οριστική μελέτη 40% Σε περίπτωση σύνταξης οριστικής μελέτης χωρίς να έχει προηγηθεί η σύνταξη προμελέτης και προκαταρκτικής μελέτης, η αμοιβή ορίζεται στο 70% της τιμής Α. Σε περίπτωση σύνταξης οριστικής μελέτης χωρίς να προηγηθεί προμελέτη αλλά μόνο προκαταρκτική μελέτη, η αμοιβή ορίζεται στο 65% της τιμής Α. Σε περίπτωση σύνταξης προμελέτης χωρίς να έχει προηγηθεί προκαταρκτική μελέτη η αμοιβή της ορίζεται στο 55% της τιμής Α. Στις ανωτέρω καθοριζόμενες αμοιβές περιλαμβάνονται οι δαπάνες μετακίνησης του μελετητή εντός και εκτός της έδρας τους καθώς και κάθε δαπάνη για την άρτια εκπόνηση της μελέτης. Οι ανωτέρω αμοιβές μειώνονται σύμφωνα με τις ισχύουσες διατάξεις για μελέτες του προγράμματος Δημοσίων Επενδύσεων. Η ύπαρξη διαχειριστικής μελέτης της ευρύτερης δασικής περιοχής έχει θέση προκαταρκτικής μελέτης. 3.Όταν στη μελέτη αναδάσωσης ενσωματώνονται πλήρεις μελέτες κατασκευής βοηθητικών έργων (δρόμων δεξαμενών κ.λπ.) στην τιμή Α προστίθεται η προβλεπόμενη αμοιβή για τη σύνταξη των μελετών των βοηθητικών έργων. 4.Οι γενικές διατάξεις των άρθρ. 100 έως και 104 του Π.Δ. 696/69 όπως τροποποιήθηκε με τα Π.Δ. 515/89 και 99/78 ισχύουν για τις μελέτες αναδασώσεως. Από τις διατάξεις της παρούσας δεν προκύπτει δαπάνη για τον Κρατικό Προϋπολογισμό. (Μετά τη σελ. 572,48(δ)Σελ. 572,49 Τεύχος 1260-Σελ.79 Εκτέλεση δασικών έργων 17.Ζ.ξ.7-10 17.Ζ.ξ.10 Εκτέλεση δασικών έργων 